סערת פיטורי ברק רביד מחדשות 13: "זו מעין הפנמת הנראטיב של בלפור"
ליגת הקיץ של מנהלת הליגה הגיעה אל יומה השלישי עם המשחקים שהכריעו את זהות העולות לגמר שיתקיים ביום חמישי הקרוב (20:00). קבוצת הפיס הבטיחה את מקומה בגמר אחרי שגברה על קבוצת 777 בתוצאה 67:74. הקבוצה של רובי בלינקו תפגוש שם את הנבחרת האולימפית, אותה מדריך רוני בוסאני.
הפיס פתחה חזק ורבע ראשון טוב של דן בנק נתן לקבוצה של בלינקו יתרון 18:25 בסופו. עידו קוז'יקרו פתח בחגיגה פרטית מתחת לסל של 777 ברבע השני, ו-17 נקודות שלו במחצית הראשונה נתנו לפיס יתרון 34:41. קוז'יקרו המשיך לטייל גם ברבע השלישי בדרך ליתרון מבטיח של 48:59. 777 הצליחה לצמצם ברבע האחרון אבל רז ניסים סגר עניין בדקות האחרונות כדי לסדר לפיס את הכרטיס לגמר עם 67:74 בסיום. קוז'יקרו סיים עם 25 נקודות ו-16 ריבאונדים, בעוד דן בנק עזר לו עם 14. אצל היריבה, עומר שמידט קלע 18, אבי סוכר 11 ועמית תמיר 10.
במשחק נוסף ניצחה קבוצת חיש גד 108:109 בהארכה את על קבוצת דאבל לוטו, אבל השתיים לא הצליחו להעפיל לגמר. בדקות האחרונות מתן מרציאנו, ששיחק בחיש גד, השתלט על ריבאונד ההתקפה והעניק שתי נקודות חשובות לקבוצה שלו בדרך ל-105:108 כשנותרו 45 שניות לסיום. אנגל החטיא בצד השני, בעוד ששגב סגר את הסיפור עם נקודה מהעונשין. מרציאנו קלע 28 נקודות לזכות המנצחים, בעוד שאצל המפסידים בלט עודד שעשוע עם 27.
ביום חמישי (16:00) יתקיים המשחק על מקומות 5-6 בין קבוצת דאבל לוטו ל-777 וב-18:00 יתקיים המשחק על מקומות 3-4 בין חיש גד למספר חזק.